Diari Oficial de la Generalitat Valenciana


Sumari del DOGV 9694, del 29-09-2023 (2023/9847)

RESOLUCIÓ de 22 de setembre de 2023, de la Conselleria de Sanitat, per la qual es concedeixen les subvencions en matèria de projectes de desenvolupament del Pla de salut de la Comunitat Valenciana en els seus municipis per a l'exercici pressupostari 2023.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9694

Data del DOGV
:   29-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9847


Data del document
:   22-09-2023

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de setembre de 2023, de la Conselleria de Sanitat, per la qual es concedeixen les subvencions en matèria de projectes de desenvolupament del Pla de salut de la Comunitat Valenciana en els seus municipis per a l'exercici pressupostari 2023. [2023/9847]  
De conformitat amb el que es disposa en l'article 9 de l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'estableixen les bases reguladores de subvencions destinades a promoure projectes relacionats amb la salut pública (DOGV 8503, 11.03.2019), l'òrgan competent per a dictar les resolucions és la persona titular de la direcció general amb competències en matèria de salut pública, que actua per delegació de la titular de la Conselleria de Sanitat Universal i Salut Pública.  
Per Resolució de 27 de març de 2023, de la Conselleria de Sanitat Universal i Salut Pública, es convoquen subvencions destinades a projectes de desplegament del Pla de Salut de la Comunitat Valenciana en els seus municipis (DOGV 9567, 03.04.2023).  
Per Resolució de 12 d'abril de 2023, de la Direcció General de Salut Pública i Addiccions, de la Conselleria de Sanitat Universal i Salut Pública, es nomena la comissió d'avaluació d'aquesta subvenció.  
  
Amb data 11 de maig de 2023 es publica en la web de la Conselleria de Sanitat i Salut pública en la seu electrònica de la Generalitat el llistat provisional de sol·licituds admeses i excloses, concedint un termini de deu dies per a l'esmena per part de les entitats interessades.  
  
Havent finalitzat el termini per a l'esmena de sol·licituds, la comissió avaluadora mitjançant acord de 31 de maig de 2023, publica en el web de la conselleria el llistat definitiu de sol·licituds admeses i excloses.  
Amb data 23 de juny de 2023 es publica en el web de la Conselleria de Sanitat i Salut Pública la proposta de resolució provisional de concessió de les subvencions, i es concedeix a les entitats interessades un termini de deu dies per a formular al·legacions.  
Vista l'acta de la comissió avaluadora de data 18 de juliol de 2023 que finalitza el procés d'avaluació, resolc:  
  
Primer  
Concedir les subvencions a les entitats que s'assenyalen en l'annex I per a projectes de desplegament del Pla de Salut de la Comunitat Valenciana, per un import global màxim de 210.000 € (dos-cents deu mil euros), amb càrrec a l'aplicació pressupostària 81.75.07.291.01, capítol IV, línia comptable S0401000, dels pressupostos de la Generalitat per a l'any 2023.  
  
Segon  
D'acord amb la puntuació obtinguda per les entitats que han superat la puntuació mínima que dona dret a la subvenció, s'indiquen en l'annex I les entitats beneficiàries amb l'import total de la subvenció concedida.  
  
  
Tercer  
S'inclouen en l'annex II les subvencions denegades.  
  
Quart  
S'estableix com a pla de control de l'efectiva realització de l'activitat subvencionada, d'acord amb l'article 16 de l'Ordre 1/2019, la pràctica d'un control administratiu (estudi de la documentació programàtica i financera) de totes les subvencions concedides sobre la totalitat de la subvenció. D'altra banda, s'exigirà, entre els mesos de gener i febrer de l'exercici pressupostari següent al pla de control, un informe sobre l'efectiva i correcta realització de l'activitat subvencionada i el compliment de la finalitat per a la qual es va concedir la subvenció.  
  
  
Cinqué  
Qualsevol sol·licitant podrà renunciar a la subvenció concedida amb anterioritat al lliurament dels fons, de manera expressa i per qualsevol mitjà que permeta la seua constància. En el cas que es produïsca la renúncia d'algun dels beneficiaris a la subvenció, es procedirà d'acord amb el que s'estableix en l'article 13 de la mencionada Ordre 1/2019.  
  
Sisé  
El termini i la forma de presentació de la justificació de les subvencions seran els que s'estableixen en l'article 15 de la mencionada Ordre 1/2019.  
  
Seté  
S'hauran de complir les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana; en el capítol 2 de la Llei 19/2013, de 9 de desembre, de transparència, accés a la informació pública i bon govern, i en l'article 18 de la Llei 38/2003, de 17 de novembre, general de subvencions.  
Aquesta informació podrà publicar-se en el portal web de l'entitat o bé a través de la plataforma TEP - Transparència Entitats Privades, de GVA Oberta (https://gvaoberta.gva.es/tep).  
  
Huité  
Contra la present resolució, que esgota la via administrativa, es podrà interposar recurs potestatiu de reposició en el termini d'un mes a comptar de l'endemà de la notificació, o ser impugnada directament davant l'ordre jurisdiccional contenciós administratiu, de conformitat amb el que es disposa en l'article 123 la Llei 39/2015, d'1 d'octubre, del procediment administratiu comú de les administracions públiques.  
  
  
València, 22 de setembre de 2023.- El conseller de Sanidad, p. d. (Ordre 1/2019), la directora general de Salut Pública: Ruth Uso Talamantes.  
  
Annex II  
Relació de subvencions denegades  
El projecte no aconsegueix la puntuació mínima (60 punts).  
  
NÚM. EXPEDIENT NIF AJUNTAMENT SOL·LICITANT  
3 B3630320R Algemesí  
10 P1113952B Silla  
17 L3863365Z Almussafes  
27 Z6967103I Villar del Arzobispo  
30 S1881175J Peníscola / Peñíscola  
31 J9933794P Tous  
33 X7154896V Villanueva de Viver  
34 G1550041X Jacarilla  
35 M0122725T Favara  
39 L2298231Q San Miguel de Salinas  
43 X5086828D Redován  
47 O3647752D Higueruelas  
56 S7066868F Morella  
59 H3615243S Sot de Chera  
62 K8578498Q Foios  
69 N9939558X Chulilla  
70 I0493732U Atzeneta del Maestrat  
71 D1352934B Càlig  
72 Z9039940F Algorfa  
76 P3856296D Crevillent  
77 L9647197L Montanejos  
79 T2061388G Quatretonda  
80 S3187355A Bocairent  
85 T1939630Q Segorbe  
90 T4952298Y Rafal  
92 M5185096G Benferri  
93 R2088545W Chella  
94 V6849044G Eslida  
109 X8368557J Canet lo Roig  
110 X0371452T Dénia  
123 S2253495T Cinctorres  
126 T5167958W Piles  
127 L5927567H Godelleta  
128 N5661586R Alcublas  
133 I9720766Q Borriol  
136 A2656646S Rossell  
139 O5485370T San Rafael del Río  
143 E0474763A Massanassa  
150 A6550749P Vallanca  
152 E1646426M Antella  
161 V1297988L Massalfassar  
166 T7494107P Los Montesinos  
172 N8146716X Montroi  
173 N1541408Q Ràfol de Salem  
174 N4683443L Callosa del Segura